فریدا کالو
فریدا کالو  (بزائه ۶ ژوئیه ۱۹۰۷ - بمرده ۱۳ ژوئیه ۱۹۵۴) اتا مکزیکی نقاش بی‌یه.

زندگی 

فریدا کالو اتا پچیک شهر دله که کویوآکان نوم داشته دله دنیا بموئهونه پییر نقاش و عکاسی بی‌یه که یهود-آلمانی بی‌یه و اصلیت رومانیایی داشته. فریدا شیش سالگی گادِر فلج اطفال بیته و همینسه ونه راست ِلینگ همیشک لاغر بی‌یه.

نقاشیون 
وه شه نقاشیون دله زنان ِرنج و خشن زندگی سَر خله تأکید دانّه. ۱۴۳ نقاشی‌ای که دکشی‌یه دله پنجاه و چهارتا شه‌دکشی‌یه هستنه.

عقاید سیاسی 

کالو کمونیسم طرفدارون جه بی‌یه. وه لئون تروتسکی جه هم ات‌گدر رابطه داشته که آخرسری ۱۹۴۰ استالین نماینده‌ئون وه ره ترور هاکاردنه.

وه بعد اون استالین په‌رو بیی‌یه و ات‌کمه بعد مائو جه طرفداری هاکرده. ونه سره دله سوسیالیستی عکسون جه پر بی‌یه، از جمله عکسونی که مارکس، انگلس، استالین و مائو جه دیینه.

ازدواج 
وه اتا مکزیکی مَردی، دیه‌گو ریورا نوم جه، سال ۱۹۲۹ ازدواج هاکرده. وشون زندگی رِقِدهاییت بی‌یه و ۱۰ سال بعد همدیگه جه طلاق بیتنه و سِوا بیینه. اما سال ۱۹۴۰ دِباره ازدواج هاکردنه.

جنسی کارون 
فریدا کالو خله کسون جه رابطه جنسی و یا عشقی داشته و جز شه مَردی، دیه‌گو ریورا، خله کسون دیگه که معروف بینه جه هم رابطه داشته. وشون دله لئون تروتسکی، روسی کمونیست معروف، و پائولت گدار، چارلی چاپلین ِزنا جه بنشنه نوم بَوردن.

بمردن 
۱۳ ژوئیه ۱۹۵۴، کالو خون سفت بیّه و وه بمرده.

بن بنویشت

منابع

بیرون بگردستن 

 نقش‌هایی از شادی و درد

مکزیک نقاشون
مکزیک کمونیستون